Gördüm (Növrəs İman)
Ol mahi-şəbanın iyirmi beşində, 
Aləmi-röyada bir halət gördüm.
Qiblə tərəfindən bir bərq lame 
Yayıldı cahana, əlamət gördüm.

Havalar olmuşdu noi rəngbərəng, 
Buludlar bir-birə etmişdi dirəng,
Zülmət içrə aləm olmuşdu bir səng, 
Tamamən müşriki xəcalət gördüm.

Hava tirə döndü, aləm tutdu şur, 
Sandım ki, qiyamət eyləyib zühur, 
Dünya qaranlıqda manəndi-qübur, 
Yerişir məxluqat, zəlalət gördüm...

XX əsrin qoşmaları